ไมโครซอฟท์ ดอตเน็ต

ดอตเน็ตเฟรมเวิร์ก เป็นคำที่ใช้เรียกเฟรมเวิร์กสำหรับการพัฒนาซอฟต์แวร์ ที่สร้างขึ้นโดยไมโครซอฟท์ ที่ยึดหลักการ โครงสร้างพื้นฐานภาษาร่วม มีหลายเฟรมเวิร์กที่ผู้คนมักเรียกว่า ดอตเน็ตเฟรมเวิร์ก นั่นคือ ไมโครซอฟท์ยังได้พัฒนาสิ่งแวดล้อมสำหรับการพัฒนาแบบเบ็ดเสร็จ เรียกว่าวิชวลสตูดิโอ ในการพัฒนาด้วยเฟรมเวิร์กเหล่านี้อีกด้วย ดอตเน็ตเฟรมเวิร์ก (อังกฤษ: .NET Framework) เน้นการทำงานบนวินโดวส์ โดยเมื่อก่อนนี้ดอตเน็ตเฟรมเวิร์กเป็นแพลตฟอร์มที่ยึดหลักการ โครงสร้างพื้นฐานภาษาร่วม ตัวหลัก ก่อนที่จะถูกแทนที่ด้วยเฟรมเวิร์กดอตเน็ต ตัวใหม่ที่ทำงานได้แบบข้ามแพลตฟอร์ม มีไลบรารีเป็นจำนวนมาก เรียกว่า Framework Class Library (FCL) และสนับสนุนให้แต่ละภาษาสามารถใช้โค้ดที่เขียนในภาษาอื่นได้ โดยรองรับภาษาระบบโครงสร้างพื้นฐานภาษาร่วมมากกว่า 40 ภาษา และโค้ดแต่ละภาษาสามารถเข้าถึงโค้ดที่เขียนในภาษาอื่นได้ โปรแกรมที่เขียนบน ดอตเน็ตเฟรมเวิร์ก จะทำงานบนสภาพแวดล้อมที่เรียกว่า รันไทม์ภาษาร่วม (อังกฤษ: Common Language Runtime (CLR)) โดย CLR นั้นคือเครื่องจักรเสมือนระดับแอปพลิเคชัน (application virtual machine) ทีให้บริการด้านกลไกระบบความปลอดภัย การบริหารหน่วยความจำ(Memory Management) และException handling ทำให้ผู้พัฒนาไม่ต้องคำนึงถึงความสามารถที่แตกต่างระหว่างหน่วยประมวลผลต่าง ๆ ดอตเน็ตเฟรมเวิร์ก นั้นเริ่มต้นด้วยการเป็นซอฟต์แวร์กรรมสิทธิ์ (อังกฤษ: proprietary software) ทำให้ถึงแม้ว่าจะมีความพยายามที่จะสร้างมาตรฐานของเฟรมเวิร์กนี้ ผู้พัฒนาจำนวนมากโดยเฉพาะในแวดวงซอฟต์แวร์ที่ฟรีและโอเพนซอร์สได้ตำหนิเฟรมเวิร์กนี้ ในเดือนเมษายน พ.ศ. 2562 ไมโครซอฟต์ได้ปล่อย ดอตเน็ตเฟรมเวิร์ก เวอร์ชัน 4.8 ซึ่งเป็นเวอร์ชันสุดท้ายเป็นซอฟต์แวร์กรรมสิทธ์ มีการอัปเดตผ่านการซ่อมบั๊กซอฟต์แวร์เป็นรายเดือนเท่านั้น ไม่มีการเปลี่ยนแปลงเพิ่มเติม  หมายเหตุ: ดอตเน็ตคอมแพกต์เฟรมเวิร์ก (อังกฤษ: .NET Compact Framework (.NET CF)) เป็นเวอร์ชันของดอตเน็ตเฟรมเวิร์ก ที่ออกแบบมาให้ทำงานได้บนอุปกรณ์ที่มีทรัพยากรจำกัด โดยไลบรารีในดอตเน็ตคอมแพกต์เฟรมเวิร์ก ถูกย่อขนาดมาจากไลบรารีในดอตเน็ตเฟรมเวิร์ก เพื่อให้กินเนื้อที่น้อยลง ดอตเน็ตไมโครเฟรมเวิร์ก (อังกฤษ: .NET Micro Framework (.NET MF)) เป็นเวอร์ชันของ ดอตเน็ตเฟรมเวิร์ก ที่ออกแบบมาให้ทำงานได้บนอุปกรณ์ที่มีทรัพยากรจำกัด ดอตเน็ตไมโครเฟรมเวิร์ก เป็นส่วนหนึ่งของมูลนิธิดอตเน็ต  คุณสมบัติอันเป็นเอกลักษณ์ของ ดอตเน็ตไมโครเฟรมเวิร์ก คือ สถาปัตยกรรมอาร์ม (รวมไปถึง ARM7, ARM9, และ Cortex-M) รองรับ ดอตเน็ตไมโครเฟรมเวิร์ก และยังรองรับบนอุปกรณ์ Blackfin จากบริษัท Analog Devices ไมโครซอฟต์อนุญาตให้นักพัฒนาสร้างแอปพลิเคชันด้วย ดอตเน็ตไมโครเฟรมเวิร์ก ได้โดยไม่ต้องเสียค่าใช้จ่าย และแจกชุดพัฒนาซอฟต์แวร์ ให้ดาวน์โหลดไปใช้กับวิชวลสตูดิโอได้ฟรี  ผู้ผลิตหลายรายสร้างชิปและชุดพัฒนาที่ทำงานบนดอตเน็ตไมโครเฟรมเวิร์ก  จีเฮชไออิเล็กทรอนิกส์ (อังกฤษ: GHI Electronics)ผลิตโมดูลที่รองรับดอตเน็ตไมโครเฟรมเวิร์ก: เมาท์เท่นเนียร์บอร์ดส์ (อังกฤษ: Mountaineer boards) ส่วนหนึ่งของ เมาท์เท่นเนียร์กรุ๊ป (อังกฤษ: Mountaineer Group) ผลิตบอร์ดที่ใช้ดอตเน็ตไมโครเฟรมเวิร์ก  เน็ตเอ็มเอฟดีไวซ์ (อังกฤษ: Netmfdevices) เป็นเพลตฟอร์มอิเล็กทรอนิกส์โอเพนซอร์สที่ใช้เฟสแฮ็กเกอร์ (อังกฤษ: FEZHacker) กับ ดอตเน็ตไมโครเฟรมเวิร์ก ดอตเน็ต (อังกฤษ: .NET) เดิมเรียกว่า ดอตเน็ตคอร์ (อังกฤษ: .NET Core) เป็นเฟรมเวิร์กที่ฟรีและโอเพนซอร์ส สำหรับวินโดวส์ ลินุกซ์ และแมคโอเอส  นับเป็นตัวพัฒนาฉบับข้ามแพลตฟอร์มต่อเติมมาจาก ดอตเน็ตเฟรมเวิร์ก  โปรเจกต์นี้ถูกพัฒนาโดยพนักงานของบริษัทไมโครซอฟท์ภายใต้การดูแลของมูลนิธิดอตเน็ต และปล่อยออกมาด้วยสัญญาอนุญาตของสถาบันเทคโนโลยีแมสซาชูเซตส์ ในวันที่ 12 พฤศจิกายน พ.ศ